《次韵刘贡父登黄楼怀子瞻二首 其一》
宋代·苏辙

青山开四面，白水绕三禺。野阔时闻籁，人闲旧据梧。

画船留上客，遗迹问田夫。事少日常饮，才疏世未须。

决河初荐至，胜事偶相俱。燕子卑无取，滕王远可模。

飞涛隐睥睨，落日丽浮图。同舍新持节，专城敢遽呼。

未迎行部驾，已放下淮舻。试问登消暑，如何楚与吴。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。